**2. แนวทางการยื่นเอกสารหลักฐานและข้อมูลการเสนอขายตราสารหนี้:**

**2.5 แนวทางการรายงาน****เหตุการณ์ที่มีนัยสำคัญภายหลังการเสนอขาย (มาตรา 57)**

เมื่อเกิดเหตุการณ์ตามที่ระบุ ให้ผู้ออกตราสารหนี้รายงานข้อมูลทาง online\* ตามหัวข้อที่กำหนดในมาตรา 57 ของ พ.ร.บ. หลักทรัพย์และตลาดหลักทรัพย์ พ.ศ. 2535 และประกาศที่ [สจ. 63/2559](http://capital.sec.or.th/webapp/nrs/data/7148s.pdf) ภายใน 7 วันทำการนับแต่วันที่เกิดเหตุการณ์ โดยดำเนินการตามวิธีการนำเข้าข้อมูลในข้อ 4

**1. เหตุการณ์ที่ต้องรายงานต่อสำนักงาน ตามที่กำหนดในประกาศ**

1. บริษัทมีการฟื้นฟูกิจการ
2. เหตุการณ์ใด ๆ ที่เป็นเงื่อนไขที่จะทำให้ผู้ถือตราสารหนี้ถือเป็นเหตุให้บริษัทผิดข้อตกลงตามตราสาร (events of default)
3. บริษัทผิดข้อตกลงในการชำระหนี้ตามตราสาร (default)

**2. เหตุการณ์ที่ต้องรายงานต่อสำนักงาน ตามที่กำหนดใน มาตรา 57 ของ พ.ร.บ. หลักทรัพย์ฯ**

1. บริษัทประสบความเสียหายอย่างร้ายแรง
2. บริษัทหยุดประกอบกิจการทั้งหมดหรือบางส่วน
3. บริษัทเปลี่ยนแปลงวัตถุประสงค์หรือลักษณะการประกอบธุรกิจ
4. บริษัททำสัญญาให้บุคคลอื่นมีอำนาจทั้งหมดหรือบางส่วนในการบริหารงานของบริษัท
5. บริษัทกระทำหรือถูกกระทำอันมีลักษณะเป็นการครอบงำหรือถูกครอบงำกิจการตามมาตรา 247

**3. รูปแบบการรายงาน:** กรอกข้อมูลในระบบและแนบเอกสารแจ้งเป็น free-form โดยมีรายละเอียดขั้นต่ำที่ต้องรายงาน ดังนี้

1. ข้อมูลเกี่ยวกับตราสารหนี้ เช่น ชื่อบริษัทผู้ออก ชื่อและประเภทของตราสาร วัน เดือน ปี
ที่ออกตราสาร วัน เดือน ปี ที่ครบกำหนดไถ่ถอนตราสาร จำนวนตราสารที่เสนอขายทั้งหมด
และจำนวนตราสารที่ยังไม่ได้ไถ่ถอน
2. รายละเอียดของเหตุการณ์ที่ต้องรายงานต่อสำนักงาน เช่น วันที่เกิดเหตุการณ์ เหตุที่ทำให้เกิด

เหตุการณ์ เป็นต้น

1. แนวทางการแก้ไขในกรณีที่เกิดเหตุการณ์ที่กระทบกับผู้ถือหลักทรัพย์ (ถ้ามี)
2. ข้อมูลอื่นใดที่จำเป็นต่อการตัดสินใจของผู้ถือหลักทรัพย์ (ถ้ามี)

รายงานเหตุการณ์ข้างต้นจะเผยแพร่ทาง website ของสำนักงาน ก.ล.ต.

 **4. วิธีการนำเข้าข้อมูล**

เมื่อเกิดเหตุการณ์ตามที่ระบุในข้อ 1 หรือ 2 ขอให้ผู้ออกตราสารหนี้กรอกข้อมูลในระบบอิเล็กทรอนิกส์ โดยใช้ username/password ระดับผู้อำนวยการฝ่ายขึ้นไปหรือเทียบเท่า พร้อม upload เอกสารที่เกี่ยวข้องตามที่ระบุในระบบ ซึ่งรวมถึงรายงานที่ลงนามโดยผู้มีอำนาจลงนามผูกพัน โดยไม่ต้องนำส่ง hard copy ทั้งหมด

\*ทั้งนี้ หากไม่สามารถยื่น online เนื่องจากข้อขัดข้องของระบบ ให้นำส่งเป็น hard copy ที่ลงลายมือชื่อโดยผู้มีอำนาจลงนามผูกพัน แทน

ฝ่ายตราสารหนี้

โทรศัพท์ 0-2033-9999 หรือ 0-2263-6499 กด 0 (ต่อสายอนุมัติตราสารหนี้)